**Indítvány versenyszabályzat módosításra**

(a Vas Megyei Szent Flórián Tűzoltó és Polgári védelmi Szövetség 2020.02.29-ei Közgyűlési ülésére)

A Vas Megyei Szent Flórián Tűzoltószövetség a 7./2010.(III.06.) sz. közgyűlési határozatával elfogadott, a **Vas megyei tűzoltók megyei, városkörnyéki, mikrotérségi tűzoltó versenyszabályzatának módosítását javaslom**.

A módosítás a határozat (versenyszabályzat) **1. számú mellékletét** (a kismotorfecskendő szerelés felnőtt/ifjúsági/szuper kategóriájának eseti szabályait) érinti, **három helyen**.

1. Jelenleg hatályos szabályozás:

Az *1. számú melléklet 1.1.2.1 pontjának, második mondatának első bekezdése* akként rendelkezik, hogy:

„1 db 800 l/p-s névleges teljesítményű kismotorfecskendő.”

A módosítás utáni szabályozás:

Az 1. számú melléklet 1.1.2.1 pontjának, második mondatának első bekezdése akként rendelkezik, hogy:

„1 db 800 l/p-s ***(amely maximálisan 1100 l/p-s)*** névleges teljesítményű kismotorfecskendő***, nem SUPER kismotorfecskendő-szerelés kategóriában***.”

1. Jelenleg hatályos szabályozás:

Az *1. számú melléklet 1.1.2.1* pontjának, *második mondatának második bekezdése* akként rendelkezik, hogy:

„A gyárilag rendszeresített segédberendezéseket leszerelni, és helyette más, illetve egyéb tartozékot felszerelni nem lehet. (kivétel a habbekeverés szerelvényei és tartozékai)

Az önindítóval ellátott kismotorfecskendőkből az indítókulcsot ki kel venni. A kismotorfecskendő indításához az önindító használata tilos, ennek használata azonnali kizárással jár.”

A módosítás utáni szabályozás:

Az 1. számú melléklet 1.1.2.1 pontjának, második mondatának második bekezdése akként rendelkezik, hogy:

„A gyárilag rendszeresített segédberendezéseket leszerelni, és helyette más, illetve egyéb tartozékot felszerelni nem lehet. (kivétel a habbekeverés szerelvényei és tartozékai)”

*Törölve:* ***Az önindítóval ellátott kismotorfecskendőkből az indítókulcsot ki kel venni. A kismotorfecskendő indításához az önindító használata tilos, ennek használata azonnali kizárással jár.***

1. Jelenleg hatályos szabályozás:

Az 1*. számú melléklet 1.1.4 pontjának* (a versenyszerelési feladat), *első mondata* akként rendelkezik, hogy:

„A kismotorfecskendő mechanikus (beindító, berúgó karral) módon való elindítása, majd a 2 db szívótömlővel…”

A módosítás utáni szabályozás:

Az 1. számú melléklet 1.1.4 pontjának (a versenyszerelési feladat), első mondata akként rendelkezik, hogy:

„A kismotorfecskendő mechanikus (beindító, berúgó karral)***, vagy önindítós (kulcsos)*** módon való elindítása, majd a 2 db szívótömlővel…”

Módosítást javasló: ÖTE Viszák, dr. Gérnyi János, egyesület elnök

Módosítás indokai:

* A kismotorfecskendő-szerelés versenyszám során a 10 literes víztelítettségi (kibocsátási) szintet a 800 l/p-s kismotorfecskendő 0,75 századmásodperc alatt éri el, az 1100 l/p-s kismotorfecskendő 0,54 századmásodperc alatt. A köztük lévő különbség 0,21 századmásodperc, azaz a másodpercnek kb. az egy ötöde (20 %-a), amennyiben egy hajszállal később stopperel valaki, ez bőven a hibahatáron belül van, amely a verseny eredményét nem torzítja.
* Ugyanez igaz az önindítós, kulcsos indításra is, nincs számottevő időbeli különbség a berobbanás lábbal rúgás, vagy szivatós kulcsindítás között, a versen eredményét nem torzítja.
* Ennél fogva nem érdemes egyesületeket vissza tartani a közkedvelt és általános 800-as kismotorfecskendő versenyzéstől, akik valamelyest korszerűbb teljesítményű technikával (kismotorfecskendővel) rendelkeznek csak, és nincs ép állapotú, kb. 40-50 éves technikájuk.
* A versenyeken részt vevő 800-asok legtöbbje a 70/80-as évekből való, amikhez képest a modernebb gépek fele akkora súlyúak, de 1,5-2-szer nagyobb teljesítményűek is lehetnek, a kor technikája változott. Méltánytalannak tartanám megfosztani versenylehetőségtől egyesületeket a korszerűbb technikájuk miatt, főként ilyen technikai különbségekkel, hiszen a versenyeken java részt az emberi tényező dominál, ha a technikai rész rendben van.